Կա ևս մեկ կարևոր հանգամանք, որն առավել խնդրական է դարձնում ուսումնասիրությունը: Անշուշտ, թուրք ընտանիքի պատկերումը երկու վեպերում էլ ինքնանպատակ չէ: Այն միտված է հայոց ցեղասպանության պատճառների բացատրմանը, այսինքն, ցեղասպանության ներքին էությունը փորձում են բացատրել թուրքի էության բացահայտման, կաղապարման միջոցով: Շաֆաքի վեպում կապն իսկապես ակնառու ու բացահայտ է, իսկ Օշականի վեպում այդ նպատակը բացահայտ չէ, սակայն իր խորքում հանգում է դրան, ինչը վկայում է հենց հեղինակը: